el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el es en en el en el el el el el el el el el el el el el en el en el es el en el en el en el en el en el en el en el ja el en el en el en el en el el el el el en el el el el el en el en
Διεθνή Αθλητικά Νέα | Διεθνή Ποδοσφαιρικά ΝέαPREMIER LEAGUEΆντεξε η Τσέλσι και… παρέα στην κορυφή με Λίβερπουλ (vid)
Η Λίβερπουλ ήρθε ισόπαλη (1-1) με την Τσέλσι, με την ομάδα του Τόμας Τούχελ να αντέχει παρόλο που έπαιζε με δέκα παίκτες στο δεύτερο ημίχρονο.
Ο Χάβερτς είχε ανοίξει το σκορ, ο Σαλάχ ισοφάρισε με πέναλτι φάση στην οποία αποβλήθηκε ο Τζέιμς, με τον Τσιμίκα να μπαίνει στο τελευταίο πεντάλεπτο του ματς στη θέση του Ρόμπερτσον.
Παρέα με την Γουέστ Χαμ στην κορυφή οι δύο ομάδες, έχοντας από 7 βαθμούς μετά από τρεις αγωνιστικές.
Η Λίβερπουλ στα πρώτα λεπτά του αγώνα πίεζε αρκετά την Τσέλσι, η οποία βέβαια αμυνόταν υποδειγματικά. Στο 10’ οι «κόκκινοι» είχαν μια μεγάλη ευκαιρία να σκοράρουν, όταν μετά από μεγάλη μπαλιά του Άρνολντ, ο Χέντερσον μέσα από την περιοχή δεν μπόρεσε να βρει δίχτυα. Στο 20ο λεπτό η Τσέλσι κέρδισε κόρνερ και ένα λεπτό αργότερα ο Κάι Χάβερτς με… καλλιτεχνική κεφαλιά άνοιξε το σκορ για τους «μπλε».
Στο 23’ ο Χέντερσον γέμισε στο δεύτερο δοκάρι και τελευταία στιγμή ο Αθπιλικουέτα έδιωξε πριν σκοράρει ο Μανέ. Στο 35’ ο Λουκάκου σούταρε από κοντά, ωστόσο ο Άλισον ήταν εκεί για να του πει όχι, ενώ λίγα δευτερόλεπτα αργότερα ο Βέλγος έκανε ωραία κάθετη στον Μάουντ, με το πλασέ του από θέση τετ-α-τετ να περνάει λίγο άουτ.
Όλα έδειχναν πως η Τσέλσι θα πήγαινε με το προβάδισμα στα αποδυτήρια, ωστόσο στο 3ο λεπτό των καθυστερήσεων άλλαξαν όλα. Μετά από φάση διαρκείας και προβολή του Ζότα, η μπάλα βρίσκει στο δοκάρι και μετά στο χέρι του Τζέιμς. Η φάση ελέγχθηκε από το VAR, δόθηκε πέναλτι για την ομάδα του Γιούργκεν Κλοπ, ο Τζέιμς αποβλήθηκε και δυο λεπτά αργότερα ο Σαλάχ από τα 11 βήματα έφερε το ματς στα ίσα.
Στο δεύτερο μέρος η ομάδα του Τόμας Τούχελ έπρεπε να βάλει τα δυνατά της καθώς είχε αριθμητικό μειονέκτημα μετά την αποβολή του Τζέιμς και το έργο της ήταν σαφώς πιο δύσκολο. Ο Ζότα στο 51ο λεπτό έκανε μια ωραία κεφαλιά ύστερα από σέντρα του Σαλάχ, με την μπάλα να καταλήγει πάνω από τα δοκάρια. Ένα λεπτό αργότερα ο Φαν Ντάικ σούταρε, με τον Μεντί να διώχνει ωραία.
Στο 64ο λεπτό ο Ρομέλου Λουκάκου έκανε γυριστό μέσα από την περιοχή, αλλά η μπάλα κόντραρε πάνω στον Ματίπ. Παρόλο που η Τσέλσι έπαιζε με 10 παίκτες, προσπαθούσε με… φαρμακερές αντεπιθέσεις να βρει ένα γκολ, με τον Κόβατσιτς να κάνει το πλασέ στο 84’, αλλά ο Άλισον έδιωξε. Ένα λεπτό αργότερα η Λίβερπουλ είχε δυο διαδοχικές φάσεις.
Ο Σαλάχ πρώτα πλάσαρε και ο Άρνολντ στη συνέχεια έπιασε το σουτ έξω από την περιοχή, με τον Μεντί να δηλώνει παρών και στις δύο στιγμές. Στο 86’ ο Κώστας Τσιμίκας μπήκε στο παιχνίδι στη θέση του Ρόμπερτσον, αλλά δεν… έφτανε. Τελευταία φάση στο 90ο λεπτό όταν ύστερα από εκτέλεση κόρνερ ο Ζότα έκανε μια ωραία κεφαλιά, αλλά ο Μεντί έδιωξε σε κόρνερ.